Exqrch/javanese-Komodo-pixelgpt huggingface dataset:
Perlakuan kimiawi kang mindahake mikrofilamen lan mikrotubula saka sitoplasma ninggal jalinan filamen intermediet kang mertahanake wujud aslie
Pirang-pirang jinis filamen intermediet racaké duwé fungsi minangka rangka sekabehane sitoskeleton.
Flavonoid Flavonoid yaiku senyawa kang kasusun saka 15 atom karbon kang racaké sumebar ing tuwuhan
Luwih saka 2000 flavonoid kang asalé saka tuwuhan wis diidentifikasi, nanging ana telung golongan kang umum disinau, yaiku antosianin, flavonol, lan flavon
Antosianin (saka basa Yunani "anthos", kembang lan "kyanos", biru-tuwa) yaiku pigmen warna kang racaké ana ing kembang duwé warna abang, ungu, lan biru
Pigmen iki uga ana ing pirang-pirang pérangan tuwuhan liyané tuladhané, woh-wohan tertentu, pang, godhong lan ing oyot
Flavnoid kerep ana ing sel epidermis
Akeh-akèhé flavonoid ana ing vakuola sel tuwuhan sanajan panggonan sintesisse ana ing njaba vakuola
Antosianin lan flavonoid liyané narik kawigaten akèh ahli genetika amarga ana kemungkinan kanggo nggubungake pirang-pirang karubedan morfologi ing antarané spésies kang cedhak karo siji génus tuladhané karo jinis flavonoid kang dikandung
Flavonoid kang ana ing spésies kangpadha kekancan ing siji génus mènèhi informasi tumrap ahli taksonomi kanggo nglompokkake lan nemtokake garis evolusi tuwuhan iku
Cahya kususe sadawané glombang biru ningkatake pambentukan flavonoid lan flavonoid ningkatake resistensi tuwuhan marang radiasi UV
Quercetin lan myricetin, minangka jinis flavonoid kang nglindungi sel Caco-2 kang ana ing saluran pencernaan saka oksidasi rante gandha DNA lan asifat antioksidan kang nglindungi kolonosit saka stress oksidatif.
Moshchena Moshchena iku désa ing Ukraina
Désa iki pusaté sawijining "municipality" (kalurahan) ing Propinsi Volyn ("Волинська область" ing basa Ukraina)
Ing taun 2010 désa iki pedhunungé ana 581 jiwa.
Fruktan Fruktan merupakan polimer fruktosa (rantai monomer fruktosa) dan jauh lebih kecil daripada polimer glukosa ing pati
Fruktan racaké mung duwé telu nganti pirang-pirang atus unit fruktosa
Fruktan larut banget ing banyu lan disintesis sarta akèh-akèhé disimpen ing vakuola
Akeh-akèhé fruktan ngandhut siji unit glukosa termina, nudhuhake yèn kabèh mau dibangun kanthi nambahake unit fruktosa ing pérangan fruktosa saka molekul sukrosa
Fruktan lumrahé ana ing sesuketan lan ing organ tinamtu kang sithike sangang suku liyané, kalebu organ panyimpen ngisor lemah saka Asteraceae (komposit kaya aster lan dandelion) lan Campanulaceae sarta ing godhong lan bulbi Liliaceae (kembang lili), Iridaceae (iris), Agavaraceae, dan Amyrillidaceae
Ana patang tipe utama fruktan, ya iku:
Christian Vieri Christian Vieri (#ALIH) yaiku mantan juru main bal-balan saka Italia
Vieri posisiné ana ing bal-balan dadi penyerang
Sadurungé pensiyun dhèwèké main kanggo klub kaya ta Inter Milan (1999-2005), AC Milan (2005), lan AS Monaco sawisé iku dhèwèké pindah menyang Sampdoria nalika taun 2006
Dhèwèké pindah menyang AS Monaco amarga kalah anggoné saingan karo juru main liya ana ing klub AC Milan
Mangsa paling sukses saka Vieri yaiku nalika dhèwèké main kanggo klub Atletico Madrid, S.S
Lazio, lan Inter Milan
Sasuwene 8 taun ana ing klub telu mau, Vieri bisa nyetak gol kang cacahé nganti 139 gol ana ing 190 tetandhingan
Nalika tanggal 10 Agustus 2006, Vieri lan Sampdoria kanthi ora dinyana-nyana sarujuk kanggo ngrampungi kontrak kang nembé sesasi.
Beksan Piring Beksan Piring kang asring diarani "Jogèd Piriang" ing Basa Minangkabau iku salah siji kasenian beksa/ jejogèdan saka Minangkabau kang luwih pase saka kutha Solok, provinsi Sumatra Kulon
Beksan iki dilakokaké kanthi piranti piring
Piring-piring mau nalika digunakaké ora ciblok saka tangané pambeksa.
Kawiwitan, nalika jaman biyèn beksan iki awujud upacara minangka rasa sukure warga marang déwa-déwa amarga panene kasil kanthi akèh
Upacara iki migunakaké sajen awujud panganan kang diwadhahi piring.
Sawisé agama Islam lumebu ing Minangkabau, beksan piring wis ora digunakaké minangka upacara rasa sukur marang déwa.
Saiki beksan mau dadi beksan kang lumrah dilakokake déning warga lan dadi panglipur nalika ana acara
Beksan piring iku beksan kang kadhapur saka beksan, lelagon lan pencak silat saka Minangkabau utawa kang diarani "silek"
Beksan piring migunakaké piring loro kang dideleh ana ing epek-epek (tangan) banjur digoyang-goyang kang saya suwé saya rikat obahe
Sawisé jejogedan, banjur piring-piring kang digunakaké joged dibanting ing latar, banjur para pambeksan padha mbeksa ing sadhuwure pecahan piring
Beksan iki dilakokake kanthi cara golongan utawa kanthi pasang-pasangan
Beksan iki diiringi piranti musik Talempong lan Saluang
Cacahe wong kang mbeksa cacahé ganjil, kaya ta telu, lima, utawa pitu
Wiwitane iringan lagu beksa iki keprungu kanthi alon lan lembut, saya suwé iringane keprungu saya rikat
Busana kang digunakaké déning para pambeksa iku wernane kudu padhang, kaya ta warna abang, lan kuning semu emas.
Sri Baduga Maharaja Sri Baduga Maharaja utawa Ratu Jayadewata ya iku salah sijiné Prabu kang bisa miwiwiti pamaréntahan ing mangsa Pajajaran, minangka prabu kang mrèntah suwené 39 taun (1482-1521).Ing mangsa iki Pakuan kasil mimpin kanthi parkembangan kang apik uga dadi salah sijiné prabu kang ana ing pucuk kaemasan
Sajeroning prasasti Batutulis uga dibabarake sajarah Karajan Galuh minangka Sri Baduga dinobatake dadi ratu kang kaping pisanan , ya iku kang pisanan ing mangsa Jayadewata nerima singgasana Karajan Galuh saka bapané panjenengané (Prabu Déwa Niskala) kang misuwur kanthi sesebutan Prabu Guru Dewapranata
Kang kaping loro déning panjenengané Prabu Guru Dewapranata nampa singgasana Karajan Sunda kang kasoran déning mertua, Susuktunggal
Ing kadadéan lan kakanan mengkene, panjenengané bisa dadi nguwasani tlatah Sunda-Galuh lan dinobatake kanthi sesebutan/gelar Sri Baduga Maharaja Ratu Haji ing Pakuan Pajajaran Sri Sang Ratu Dewata
Ing tlatah Jawa Kulon Sri Baduga misuwur kanthi sesebutan Prabu Siliwangi
Jeneng Siliwangi uga kacatet sajeroning "Kropak 630" minangka salah sijiné dadi tokoh lakon pantun
Diwiwiti lan ditulis ing taun 1518 mangsa Sri Baduga isih urip
Lakon Prabu Siliwangi kang kang kasebar ana ing Jawa kulon ana wujud wernakang didadèkaké ratu ing Pakuan
Paristiwa iku nisa kasimpulake déning sajarah Sri Baduga bis andhuweni kakuasaan kang padha gedhené kanthi Wastu Kancana (kakungé) utawa Prabu Wangi (miturut pandangan para pujangga Sundha).
Sirkuit Internasional Sepang Sirkuit Internasional Sepang (Sepang International Circuit/SIS) iku sirkuit ing Selangor, Malaysia
Letak sirkuit iki cedhak karo Papan Anggegana Internasional Kuala Lumpur, kira-kira 60 km saka Kuala Lumpur
Sirkuit iki dikanggo balapan montor Malaysian Grand Prix Formula Satu, A1 Grand Prix, lan Malaysian Motorcycle Grand Prix
Panjang sirkuit iki ya iku 5.543 m
Sibèri Sibèri (basa Ruslan: Сиби́рь) inggih punika satunggalipun wewengkon wiyar ingkang dunungipun ing Ruslan lan sisih lèripun Kazakhstan
Wewengkon Sibèri meh sadaya ing Asia Lèr
Wewengkon Sibèri dunungipun saking Pagunungan Ural ngantos dumugi Samodra Pasifik lan dhateng kidul saking samodra Artik dhateng laladan Kazakhstan sisih kidul-tengah lan wewatesan Mongol lan Cina.
Marjane Satrapi Marjane Satrapi (Farsi: ) (lair ing 22 November 1969 ing Rasht, Iran) punika satunggaling panyerat buku novèl komik kontèmporèr, ilustrator, sutradara filem animasi lan panyerat buku laré Prancis ingkang asalipun saking Iran
Kajawi basa ibunipun, basa Farsi, piyambakipun ugi saged micara basa Inggris, Swèdhen, Jerman, Prancis lan Italia
Satrapi punika misuwur déning bukunipun "Persepolis" ingkang dipundamel dados filem animasi ing taun 2007 mawi irah-irahan ingkang sami "Persepolis"
Marjane Satrapi sapunika gesangipun ing Paris
Piyambakipun ageng ing Teheran lajengipun saking mudhunipun Shah ing taun 1979, lan revolusi Islam lan perang kaliyan Irak
Sapunika gesangipun ing Paris, piyambakipun dipundorong déning David B., panulis epilepsi lan co-pendiri panerbitan kolektif independen L'Asosiasi, kanggé nerjemahaken imajinasi lan panglaman piyambakipun
Antawiwipun saking taun 2000 ngantos 2003, Marjane nulis lan gambar sampun sekawan volume autobiografi Persepolis ingkang dipunterbitken ing basa Prancis déning L'Association, ing kaping taun
Volume kaping satunggal saged gadhah Panghargyan Seni Alph 'kanggé album debut ingkang saé piyambak ing 2001 ing Angouleme Festival Komik Internasional ing Prancis
Keluargi Satrapi inggih punika katurunan Azeri Iran lan inggih punika katurunan saking Nasser al-Din Shah, Shah saking Pèrsi saking 1848 ngantos 1896
Satrapi nuturi "Ananing panjenengan kados ngertos raja-raja Dinasti Qajar, gadhah atusan garwa ingkang damel ewuan lare- lare
Ingkang panjenengan pingke kaliyan lare- lare panjengan, kulo boten ngertos, 10-15,000 lare
Mboten wonten ingkang gadhah kaistimewaan kados punika"
Rab Ne Bana Di Jodi Rab Ne Bana Di Jodi (basa Hindi: रब ने बना दी जोड़ी), judhul basa Inggris: "A Match Made By God") inggih punika filem India ingkang dipunsutradarani Aditya Chopra
Film punika dipunproduksi déning Yash Chopra lan Aditya Chopra
Rab Ne Bana Di Jodi dipunrilis ing tanggal 12 Dhésèmber 2008
Film punika inggih punika filem romantis ingkang éndah kanthi aktor Shahrukh Khan lan Anuskha Sharma
Anushka Sharma piyambak miwiti debut ing filem punika ingkang dipunpasangaken kaliyan Shahrukh Khan
Pemain Film Rab Ne Bana Di Jodi
Para juru main Filem Rab Ne Bana Di Jodi: Alur Criyos Rab Ne Bana Di Jodi
Rab Ne Bana Di Jodi ateges "Perjodohan ingkang Dipunatur Tuhan"
Film ingkang gadhah genre komedi-romantis dipunwiwiti saking kramanipun Surinder (Shahrukh Khan) lan Taani (Anushka Sharma)
Kekalihipun kapeksan krama kanggé njangkepi wasiyat pungkasan bapakipun inggih punika Taani saderengipun séda
Surinder remen sanget kaliyan Taani
Piyambakipun gadhah kekajengan supados Taani uga tresna kaliyan piyambakipun
Pegawe Punjab Power punika gadhah usaha supados Taani tresna marang piyambakipun kanthi piten-pinten cara
Nanging Taani trauma nandang katresnan malih, amargi garwanipun séda ing kecelakaan
Ing sawijining dinten, Taani wonten ing acara“Dance Jodi”
Lan Surinder gadhah cara ingkang badhé dadosaken Taani tresna kaliyan piyambakipun inggih punika ngagem panyamaran
Tembang-tembang ingkang wonten ing filem punika: Dance Pe Chance Dancing Jodi Haule Haule Haule Haule-Remix Phir Milenge Chalte Chalte Tujh Mein Rab Dikhta Hai Tujh Mein Rab Dikhta Hai-1
Wisata Colo, Kudus Colo Kudus inggih punika salah satunggalipun objek wisata ingkang wonten ing tlatah Gunung Muria
Pegunungan Muria gadhah dhuwur 1602 m saking dhuwur toyo laut lan dados salah satunggalipun area dataran dhuwur kang gadhah gunung utawi bukit-bukit inggih punika: Gunung Argo Jembagan, Gunung Argo Ploso, Gunung Rahtawu, Bukit Pasar, lan Bukit Ringgit
Asma ‘’’Colo’’’ dipunpendhet saking asma salah satunggalipun désa ing Gunung Muria
Amargi Colo punika asma saking Sunan Muria, objek punika kasebat objek wisata Colo
Objek punika gadhah 2 objek inggih punika: objek religius lan objek wisata
Ing wisata punika gadhah sesawangan kang éndah, hawa ingkang seger, atis, lan gadhah papan wisata ingkang éndah ugi
Satunggal, Makam Sunan Muria
Makam Sunan Muria utawi Syekh R
Umar Said inggih punika salah satunggalipun Wali songo dados satunggal kaliyan Masjid Sunan Muria kang dumunung wonten puncak Gunung Muria
Manawi badhé ngrika, saged dipunlampahi kanthi anak tangga ingkang cacahipun 700 utawi ngagem ojek
Kalih, Curug Monthel, saking makam Sunan Muria nginggilipun kanthi 25 mèter ingkang saged dipuntempuh kanthi k30 menit kemawon
Ing dhuwur punika wonten kebun kopi kang asri lan éndah
Manawi sampun ing nginggilipun Monthel, saged siram utawi dolanan toya kanthi puas
Tiga, Wisata Alam Rejenu
Wisata punika gadhah dhuwur 1150 mèter saking dhuwur toya laut
Kawasan wisata alam Rejenu punika dumunung wonten pagunungan Argo Jembangan ing Gunung Muria
Jarakipun 3 km saking kompleks Makam Sunan Muria
Ing kawasan Eko Alam Rejenu tiyang saged ngamati kembang-kembang ingkang wonten ing Gunung Muria
Sanèsipun punika objek ingkang wonten ing komplek punika inggih punika: Sekawan, Bumi Perkemahan lan Wana Wisata Kajar
Objek punika dumunung wonten kawasan rimba pinus, kingang gadhah jarak 3 km arah kidul saking Makam Sunan Muria
Ingkang nginggilipun 600 m, kawasan Kajar inggih punika cocog kanggé kemahlan wisata jelajah
Lokasi Colo ing 18 km saking pusat Kutha Kudus.http://www.wisatamelayu.com (dipuntigali tanggal 17 Oktober 2011), arah lor Kutha Kudus., tepatipun kawasan Pegunungan Muria, Dusun Colo, Kacamatan Dawe, Kabupatèn Kudus, Jawi Tengah, Indonesia
Aksesipun ing Colo saged dipunlampahipun saking bus jurusan Semarang-Kudus
Uga sampun ing Terminal Kudus, saged dipunlajengaken kalih angkot jurusan Colo
Ing Colo gdhahi akomodasi lan fasilitas inggih punika: Graha Muria kang dipunangun kanggé panginapan lan papan kanggé pertemuan, area parkir, musholla, warung dhahar kang wonten dhaharan khas Kudus, sega pecel pakis, pitik bakar, parijoto
Sapanunggalipun punika wonten warung-warung kang dodol cinderamata khas Kudus.
Asoka (wit) Kembang Asoka ("Saraca asoca" (Roxb.) Wilde, tuwuhan suku polong-polongan utawa Fabaceae), uga misuwur dijenengi soka ("Ixora javanica"), ya iku jinising kembang sing kelire abang njembrang
Dijupuk saka basa basa Sansekerta sing tegesé "bébas saka nelangsa" ("a-": tanpa, "soka":nelangsa)
Tuwuhan iki asline saka India lan racaké ditandur ana ing pekarangan-pekarangan umah
Kraton Surakarta lan Yogyakarta uga akèh ditanduri tuwuhan iki
Siddharta, penyebar agama Buda, dipercaya lair ana ing ngisore wit iki.
Karajan Gandhara Karajan Gandhara utawa Gandhara iku karajan kang dumunung ana ing tlatah India Kulon
Karajan mau ana amarga carita epik Mahabharata uga Ramayana
Raja Gandhara, Sengkuni,dadi tokoh ing partentangan/parmusuhan antarané Duryodana uga para Pandawa, kang njalari mledosé perang ing Kurukshetra
Sajeroning Mahabharata, karajan iki tumut perang ing Kurkshetra lan dadi mbela Duryodana
Sadulur sakandung ya iku adine Sengkuni dadi garwané Dretarastra, kang misuwur kanthi jeneng Gandari
Karajan Gandhara (Gandhara Kulon) dumunung nana ing provinsi Kandahar talatah Afganistan
Gandhara Wétan dumunung ing tlatah Pakistan
Puskalawati, Takshasila (Taxila) uga Purushapura (Peshawar) didadèkaké salah sijiné kutha ing Karajan Gandhara
Takshasila madeg déning adik Rama Ragawa — Barata
Banjur katurunan Barata bisa mimpin karajan mau
Salakuné jaman Mahabharata, Gandhara kapimpin déning Subala (bapa saka Sangkuni), Sangkuni, uga putra saka Sangkuni
Arjuna bisa ngalahake putra Sangkuni sajeroning nglakoni misi siar kanggo upacara Aswamedha Raja Yudistira.
Karajan ing jaman India kuna Artikel iki nampilaké klasifikasi karajan ing jaman India kuna sing disebutaké sajeroning susastra Hindhu, kaya ta Weda, Mahabharata, Ramayana, lan Purana
Kapan karajan-karajan mau madeg, ora diweruhi kanthi cetha lan isih dadi pasulayan, saéngga ora dicantumaké ing kéné
Artikel iki mung madhedhasar klasifikasiné
Karajan-karajan mau kasebar ing saindwnging dharatan India lan madeg mandhiri
Karajan utama Wangsa Paurawa
Wangsa Paurawa wujud katurunan para Raja sing kagabung sajeroning Dinasti Bulan utawa Wangsa Chandra
Leluhur dinasti iki ya iku Puru, putra Yayati, buyut saka Pururawa Aila, raja pisanan Dinasti Bulan/Dinasti Chandra
Karajan utama Wangsa Ikshwaku
Wangsa Ikshwaku utawa Wangsa Surya (Dinasti Surya) wujud katurunan Raja Ikshwaku, putra Manu
Karajan Wangsa Yadawa utawa Dinasti Yadu diprintah déning katurunan Yadu, raka saka Puru
Karajan ing wewengkon Himalaya
Karajan ing wewengkon pagunungan Himalaya sajeroning pratélan ing ngisor iki wujud karajan sing kapencil lan angèl ditekani déning wong sing manggon ing karajan lembah kali-kali suci
Miturut sastra Hindhu, sing ndunungi tlatah iki arang interaksi karo donya njaba
Manéka bebrayan sing eksotis lan makluk legendaris manggon ing kana
Galotanin Galotanin ya iku polimer saka asem galat, ya iku rante molekul asem galat kang paling duwé pangiket karo asem galat liyané karo sukrosa lan gula liyané
Galotanin akèh-akahe ana ing pelem lan duwé fungsi minangka antioksidan
Akeh galotanin kang banget nggondeli uripé tuwuhan amarga galotanin bisa ndenaturasi (ngeculake pangiket protéin) protéin kaya enzim
Ketahanan tuwuhan kang ngandhutake amarga galotanin diangkud tekan vakuola lan ing kono kabèh mau ora bisa ngrombak enzim sitoplasma
Galotanin kagolong tanin hidrolisis () ya iku tanin kang gampang ngethok ngasilaké asem galat kanthi prilaku pangenceran karo asem, bedha karo tanin kondensasi () kang ora gampang kakethok
Galotanin lan kususe tanin liyané digunakaké kanthi komersial kanggo nyamaki kulit, amarga kabèh mau ngethok lan ndenaturasi protéin
Saluyane iku, minangka tanin hidrolisis, galotanin bisa ngiket lan meneppake protéin kolagen ing kulit kéwan saéngga nyegah pambosokan déning bakteri
Galotanin mingka senyawa alelopati, nggondheli uriping spésies liya kang urip sakiwa-tengené tuwuhan kang ngandhut lan ngeculake galotanin
Tanin liyané sumebar ing tuwuhan dibandingake galotanin lan fungsi mligi ya iku njaga tuwuhan nalika kena serangan bakteri lan fungi
Sanajan kaya mangkono, tanin mesthi dadi zat kang nyebabake pirang-pirang hèrbivor (kéwan kang panganane tuwuhan) ora gelem mangan tuwuhan kang ngandhutake, sapérangan amarga sipat astringensine (kaprigelane nyiutake cangkem) lan sapérangan amarga nggondheli pencernaan lan nggunakaké panganan.
Gravitropisme Gravitropisme ya iku obahan anuju utawa ngadohi tarikan gravitasi bumi, ya iku geraking arah gravitasi bumi kang diarani gravitropisme positif, déné obahan ngadohi gravitasi bumi diarani gravitropisme négatif
Oyot lumrahé asifat gravitropik positif
Akar primer lumrahé luwih jejeg tinimbang oyot sekunder kang kala-kala mbentuk sudut rada ndatar
Oyot tersier lan oyot tingkat candhaké ora asifat gravitropik babar pisan lan urip kanthi arah kang ora beraturan
Dadi sistem pangoyotan nalika urip jinejeran bisa njelajahi lemah luwih amba tinimbang yèn kabèh oyot urip lurus mangisor
Salah siji hormon kang duwé peran ing mekanisme gravitropisme ya iku hormon auksin, kang duwé fungsi kanggo ndawakake sèl oyot, ya iku nalika distribusi auksin ing sèl oyot diatur déning gen-gen tinamtu ing tuwuhan
Watang lan pang kembang lumrahé asifat gravitropil négatif, nanging responsne warna-warna banget
Watang utama utawa watang wit bisane urip 180o saka pusat gravitasi bumi, déné cabang, pang godhong, rimpang, lan stolon lumrahé luwih datar.
Gula perédhuksi Gula perédhuksi ya iku golongan gula (karbohidrat) kang bisa ngredhuksi senyawa-senyawa panampa èlèktron, tuladhané ya iku glukosa lan fruktosa
Pucuking sawijining gula peredhuksi ya iku pucuk kang ngandhut gugus aldehida utawa keto bébas
Kabèh monosakarida (glukosa, fruktosa, galaktosa) lan disakarida (laktosa,maltosa), kejaba sukrosa lan pathi (polisakarida), kalebu minangka gula peréduksi
Lumrahé gula peréduksi kang diasilake gegayutan raket karo aktivitas enzim, ya iku tansaya dhuwur aktivitas enzim mula tansaya dhuwur uga gula perédhuksi kang diasilaké
Cacahé gula perédhuksi kang diasilaké nalika réaksi diukur kanthi nggunakaké peréaksi asem dinitro salisilat/"dinitrosalycilic acid" (DNS) ing dhawaning gelombang 540 nm
Tansaya dhuwur biji absorbansi kang diasilaké, tansaya akèh uga gula perédhuksi kang kakandhut.
Trompèt Trompèt iku salah siji piranti musik kang cara nggunakaké kanthi disebul
Piranti iki kagawé saka bahan logam
Ana ing panggonan paling dhuwur ing antarané tuba, eufonium, trombon, sousafon, French horn, lan Bariton
Trompèt mung duwé telung papan kanggo dipenyet, tukang main trompet kudu bisa anggoné ngatur "embouchure" supaya bisa ngasilaké nada utawa laras kang béda
Trompet kang lumrah iku kang awujud trompet B♭, nanging trompet C, D, E♭, E, F, G lan A uga ana
Trompet C paling akèh digunakaké ing orkestra Amérika, kanthi wujud kang luwih cilik ndadèkaké suwara kang diasilaké luwih apik tinimbang trompèt B♭
Kabèh wong mesthi bisa dolanan trompèt, nanging kanggo wong kang pagaweane migunakaké trompet minangka piranti seni musik dibutuhake ambegané sing dawa lan kuwat
Lumrahé wong kang seneng ngrokok, rada angèl yèn dadi juru main trompet, amarga ambegane luwih cendhak tinimbang wong kang ora ngrokok
Sangkakala Sangkakala utawa sangka iku salah siji piranti musik kang anggoné migunakaké kanthi cara disebul kang kagawé saka omah kerang
Piranti iki diarani sangkakala amarga piranti iki jaman biyèn diarani sangka lan disebul kanthi wektu kang wis diatur, mula diarani sangkakala
Jaman biyèn sangkakala minangka kapentingan tartemtu, kaya ta arep mènèhi wara-wara, miwiti perang, nglumpukake prajurit, lan kagunan liyané
Ing agama Hindhu, sangkakala iku dadi pralambang kamakmuran
Mula saka iku, sangkakala disebul nalika perang utawa nalika ana upacara kaagamaan, kaya ta "Puja"
Ana cathetan kang mratélakaké yèn sangkakala iku digunakaké nalika perang ana ing sastra Hindhu Kuna kang diarani Mahabharata
Saliyané iku sangkakala uga dadi piranti déwa-dewi tartemtu, kaya ta Wisnu, Laksmi, utawa Ganesa
Ing salah sawijining ajaran utawa ngèlmu agama Abrahamik, yaiku Islam ana kang mratélakaké sawijining malaékat kang jenenge Israfil duwé pakaryan kanggo nyebul Shur (sangkakala) nalika dina akhir
Nalika Allah wis rampung anggoné ndadèkaké donya lan saisine kabèh, banjur Allah ngriptakake sangkakala lan diadhepke ing Israfil
Dicritake, malaékat Israfil mesthi madhep 'Arsy, ngenteni kapan Israfil didhawuhake nyebul sangkakala mau
Ing salah sawijining hadist sinebutake , yen sangkakala iku kayadéné sungu saka cahya, kanthi ukuran kang gedhé kang garis tengahe ambané salangit lan donya
Ing hadist liyane sinebutake sangkakala malaékat Israfil digawé saka sungu, "Sungu kang disebul"
Sabdane Kanjeng Nabi Muhammad, "Satemene Allah ngriptakake sangkakala nduweni cawang cacah papat, yaiku ing sisih kulon, sisih wetan, sangisoring langit sapitu pérangan ngisor, lan sandhuwuring langit sapitu pérangan dhuwur." Ing sajrone sangkakala ana lawang-lawang kang cacahé padha karo cacahé ruh (nyawa) kang ana ing jagad iki, ing jerone ana 70 omah, yaiku salah sijiné ruh para nabi, siji omah kanggo malaékat, sijine kanggo para
omah kanggo malaékat, sijine kanggo para jin, sijine kanggo para ruh manungsa, sijine kanggo ruh para kéwan lan nganti genep 70 warna omah kanthi 70 warna makluk.
Ronaldinho Ronaldo Assis de Moreira (#ALIH) utawa kang kondhang karo jeneng Ronaldinho yaiku salah siji juru main bal-balan saka Brasil kang saiki main ana ing klub Flamengo lan Brasil
Dhèwèké main ana ing posisi glandhang serang utawa uga bisa main ana ing posisi penyerang
Ronaldinho uga tau main ana ing klub Grêmio, Paris Saint-Germain, Barcelona, lan A.C
Milan sadurungé dhèwèké ilih kanggo main ana ing klub Flamengo nalika sasi Januari 2011
Nalika dinho main ing Barcelona, dhèwèké bisa nggawa Barcelona kanggo dadi juwara Liga Champions UEFA lan uga olèh kanugrahan Ballon d'Or taun 2005
Ronaldinho olèh kanugrahan Pemain Paling apik donya FIFA cacahé kaping pindo yaiku nalika taun 2004 lan 2005
Dhèwèké uga dadi juru main kang bayarané paing dhuwur, ngluwihi David Beckham saka LA Galaxy.
Harmonika Harmonika iku piranti musik kang anggoné nganggo kanthi cara disebul
Piranti iki kagolong piranti musik kang gampang anggoné migunakaké
Carane mung disebul lan disedhot wis bisa ngasilaké suwara kang apik
Harmonika asalé saka piranti musik tradhisional Républik Rakyat Cina kang arane "Sheng" kang wis digunakaké kira-kira 5000 taun kapungkur wiwit kekasaran Nyu-kwa
Harmonika moderen tinemu nalika taun 1821 déning Christian Friedrich Buschmann
Salah siji instrumen musik sebul kang gampang kang kapérang saka plat-plat geter saka logam kang disusun kanthi "horisontal" kanthi wujud kurang apik lan mung ana laras sebul kromatis
Wujud awal saka Buschmann saiki ditiru lan diowahi dadi luwih apik
Salah sijiné ya iku harmonika kang digawé déning Richter kang dadi modhel harmonika moderen
Nalika taun 1826 dhèwèké gawé jinis harmonika kanthi 10 bolongan tetep lan 20 plat geter kanthi bedakake plat sebul lan plat sedhot
Banjur laras kang digawé déning Richter iku diarani "nada diatonis", nada standar harmonika
Dol tinuku piranti harmonika diwiwiti taun 1857 nalika ana tukang jam saka Jerman kang jenenge Matthias Hohner dadi tukang gawé harmonika
Ing taun iku dhèwèké kasil gawé 650 harmonika kanthi tetulung saka kulawargané